OzLabs/hebrew-wiki-articles huggingface dataset:
רוג'רס (ארקנסו)

רוג'רס (באנגלית: Rogers) היא העיר הגדולה ביותר במחוז בנטון שבמדינת ארקנסו שבארצות הברית. זוהי העיר השמינית בגודל אוכלוסייתה במדינת ארקנסו והיא שוכנת בצפון-מערבה באחד מהאזורים בעלי שיעור הצמיחה המהיר ביותר בארצות הברית.

==היסטוריה==
רוג'רס נקראה על שמו של קפטן צ'ארלס וורינגטון רוג'רס, שהיה סגן הנשיא והמנהל הכללי של חברת הרכבות סנט לואיס – סן פרנסיסקו, שנודעה גם בשם "פריסקו" (Frisco). העיירה נוסדה ב-1881, השנה בה היא חוברה לקו הרכבת. ב-6 ביוני אותה שנה התאגדה רוג'רס כעיירה.

בית העסק הקמעונאי הראשון בעיירה היה בבעלות משפחת סטראוד. עוד לפני הגעתם לרוג'רס החזיקו אלן בראינט סטראוד ובנו, הרלן לפייט סטראוד, בית עסק ביישוב פי רידג' שבמערב ארקנסו. עסק זה הוקם עוד קודם ל-1879 ואלן סטראוד שימש גם כמנהל הדואר בפי רידג' באותה תקופה. ב-1884 מכר ה.ל סטראוד את חלקו בחנות שבפי רידג' ורכש מחסן בפינת רחוב וולנאט והרחוב הראשון ברוג'רס ולעסק שהקים הוא קרא בשם "בית המסחר של סטראוד" (Stroud's Mercantile).

ב-1887 הביא סטראוד את אחיו, איבן גייסן שישמש כמנהל בית העסק החדש שלו. בית העסק המשיך להיות העסק הקמעונאי המוביל ברוג'רס עד לשנות השישים של המאה ה-20. ב-1962 נפתחה ברוג'רס החנות הראשונה של רשת וול-מארט, שהמטה הארגוני שלה שוכן בבירת המחוז הסמוכה, בנטונוויל. בהדרגה הצטמצמה פעילותו של בית העסק הוותיק של סטראוד, עד שב-1993 הוא נסגר.

ב-1912 הקימה מועצת העיר ועדה בהשתתפות אנשי עסקים מקומיים כדי לנהל את ריצופם של רחובות מרכז העיר. למרות התלונות התמידיות על האבק והבוץ ברחובות ולמרות ההתלהבות והתמיכה מצדם של תושבים בולטים בעיר, ההתנצחויות בנוגע לעלות המיזם ולדרך ביצועו, גרמו לעיכוב העבודות עד ליולי 1924. הרחובות רוצפו בלבנים והעבודה הושלמה בדצמבר אותה שנה. ריצוף זה השתמר עד ימינו וב-2010 בוצעו בו עבודות חידוש.

המטה של חברת Daisy Outdoor Products, הידועה בשל רובי האוויר שהיא מייצרת, שוכן ברוג'רס לצד מוזיאון רובי האוויר שלה.

==קישורים חיצוניים==

* 
* [http://www.encyclopediaofarkansas.net/encyclopedia/entry-detail.aspx?entryID=837 Encyclopedia of Arkansas History & Culture entry: Rogers (Benton County)]
* 

==הערות שוליים==

קטגוריה:ארקנסו: ערים
קטגוריה:יישובים שהוקמו ב-1881
קירק בלודסוורת'

קירק נובל בלודסוורת (נולד ב-31 באוקטובר 1960) הוא האמריקאי הראשון שנדון למוות ולאחר מכן זוכה על ידי בדיקת DNA. בלודסוורת' ריצה תשע שנים בכלא, ולאחר שזוכה הפך לפעיל במאבק לביטול עונש המוות.

== ההרשעה ==

בשנת 1984 נמצאה גופתה של דון המילטון, ילדה בת תשע מרוזדייל (Rosedale), מרילנד,
לאחר שהותקפה מינית ונרצחה.
בלודסוורת' נעצר, הועמד לדין והורשע על סמך העדויות הבאות:
* שני נערים, האחרונים שראו את המילטון בחיים, העידו כי ראו אותה הולכת עם גבר בגובה 195 ס"מ, בלונדיני ורזה, אף כי בלודסוורת' היה בגובה 180 ס"מ, אדום שער, ובעל משקל של מעל 90 ק"ג.
* שלושה עדים נוספים העידו שראו את בלודסוורת' עם המילטון, אף כי ייתכן שזיהו אותו רק לאחר שראו אותו בחדשות.
* טביעת נעל על הגופה.
* עדות שבלודסוורת' אמר אותו יום שעשה דבר נורא שיפגע בקשר עם אשתו.
* טענת המשטרה שבלודסוורת' ידע על סלע מכוסה דם שנמצא בזירה.

אף כי לא נמצאה כל עדות פיזית שקשרה אותו לאירוע, בלודסוורת' הורשע באונס וברצח ונידון למוות.
ערכאת הערעור של מרילנד ביטלה את ההרשעה לאחר שהתברר שהתביעה הסתירה מההגנה את דבר קיומו של חשוד אפשרי נוסף, ונערך משפט חוזר.
בלודסוורת' הורשע שוב, אך הפעם נגזרו עליו שני עונשי מאסר עולם.

== ריצוי המאסר והמשך המאבק המשפטי ==

במרץ 1985 נאסר בלודסוורת' בכלא במרילנד כשהוא ממשיך לדבוק בגרסתו שהוא חף מפשע.

בשנת 1992 הוא קרא ספר אודות פענוח רצח בעזרת שיטה חדשנית של בדיקת DNA.
דון אשוורת' ולינדה מאן, נערות בנות 15 מלסטרשייר, נרצחו בשנים 1983 ו-1986. המשטרה החזיקה בחשוד שהודה ברצח השני, אך הכחיש את הראשון, והחליטה להיעזר בשיטה החדשנית שפותחה
על ידי אלק ג'פריס מאוניברסיטת לסטר, ופורסמה במאמר משנת 1985. הבדיקה הפריכה את החשדות נגד החשוד המרכזי בשני המקרים והוא שוחרר. המשטרה ערכה 4000 בדיקות נוספות לגברים באזור ללא הצלחה.
לבסוף גילתה שאדם בשם קולין פיטצ'פורק התחמק מביצוע הבדיקה,
עצרה אותו ובדיקה נוספת אישרה את אשמתו.
פיטצ'פורק היה לאדם הראשון שהורשע ברצח על סמך בדיקת DNA.

בלודסוורת' הבין שהבדיקה החדשה יכולה לזכות כפי שהיא יכולה להרשיע, ופתח במאמצים לבצע בדיקה כזו עם חומרים שהשתמרו מחקירתו שלו, בעזרתם של עורך הדין בוב מרין
ופרויקט החפות (Innocence Project, ארגון ללא כוונת רווח המסייע לזיכוי מורשעים בעזרת בדיקות DNA).
התביעה הסכימה לביצוע הבדיקות בשנת 1992. הבדיקה זיכתה את בלודסוורת', כמו גם בדיקה חוזרת שביצע ה-FBI. הוא שוחרר ביוני, 1993.

בשנת 2003 בדיקות DNA נוספות העלו את האשם האמיתי: קימברלי שאי ראפנר, שהיה כבר אסור באשמת אונס אחר באותו הכלא יחד עם בלודסוורת', והם הכירו זה את זה.
ראפנר הודה ברצח ונגזר עליו מאסר עולם נוסף.

== לאחר השחרור ==

מדינת מרילנד שילמה לבלודסוורת' 300,000 דולר פיצויים.
בלודסוורת' הפך פעיל בסיוע לזיכוי מורשעים וכן פעיל למען ביטול עונש המוות, ותרם לביטולו במדינת מרילנד.

בשנת 2004, כחלק מרפורמה פדרלית (Innocence Protection Act), הוקמה קרן על שם קירק בלודסוורת' למימון עלויות של בדיקות DNA לאחר הרשעה.

== ראו גם ==
* טים קול - האמריקאי הראשון שזוכה מאשמה לאחר מותו.

== הערות שוליים ==

קטגוריה:מורשעים ברצח בארצות הברית
קטגוריה:מורשעים שזוכו
קטגוריה:פרשיות רצח
קטגוריה:אמריקאים שנולדו ב-1960
Am Sklavenmarkt

Am Sklavenmarkt (בגרמנית: "בשוק העבדים") הוא סרט פורנוגרפי קצר שהופק באימפריה האוסטרו-הונגרית בשנת 1907 ובוים בידי יוהאן שוורצר בסטודיו של החברה, "Saturn-Film". אורכו של הסרט 50 מטרים ומשכו שלוש דקות. ייתכן שזהו הסרט האוסטרי-הונגרי הראשון שנעשה אי פעם, ואחד מהסרטים הראשונים שהקרינו אירוטיקה.

==תקציר העלילה==
פאשא יושב על מחצלת הפרוסה מעל הדשא, בקדמתו של אוהל עגול, מעשן מנרגילה, מוכן לקנות כמה שפחות חדשות. משרתו קורא למוכר ולשני עוזריו, אשר מביאים עמם ארבע נערות עטופות בבורנוס (Burnous).

הנערה ראשונה מופשטת לגמרי ונשלחת לאוהל; השנייה מופשטת מחולצתה ונשלחת גם היא פנימה. סוחר העבדים ועוזרו כופים על הנערה השלישית להתפשט וגם היא נשלחת אל תוך האוהל. הרביעית, צעירה מקודמותיה, מסולקת אחרי שנחשפים שדיה הקטנים וחוזרת עם העוזרים. לאחר משא ומתן על המחיר סוחר העבדים הולך ופאשא נכנס למאהל עם עוזרו.

== קישורים חיצוניים ==

==הערות שוליים==

קטגוריה:סרטים אוסטריים
קטגוריה:עבדות
קטגוריה:סרטים אילמים
קטגוריה:סרטי שחור-לבן
קטגוריה:סרטים קצרים
קטגוריה:סרטים פורנוגרפיים
קורפוס הפאנצר אס אס הרביעי

קורפוס הפאנצר אס אס הרביעי (בגרמנית: IV. SS-Panzerkorps) היה קורפוס משורין של הוואפן אס אס שלחם במלחמת העולם השנייה.

==היסטוריה==
הקורפוס הוקם ב-8 ביוני 1943, וכמפקדו הראשון מונה אלפרד ויננברג. הקורפוס הוקם בפואטייה שבצרפת על בסיס יחידות פיקוח שהוסבו ליחידות פאנצר. הקורפוס הועבר לחזית המזרחית, וב-30 ביוני 1944 אוחד לתוכו קורפוס הפאנצר אס אס השביעי, שכלל את דיוויזיית האס אס השלישית "טוטנקופף", ואת דיוויזיית פאנצר אס אס החמישית "ויקינג". הרברט גילה, מפקד דיוויזיית הפאנצר החמישית, מונה למפקד הקורפוס.

הקורפוס נכלל במסגרת הארמייה התשיעית, ובתחילת יולי נשלח להגנה על אזור ורשה בפולין. הקורפוס השתתף בקרבות כנגד קורפוס הטנקים ה-3 של הצבא האדום, וחיסל אותו כמעט לחלוטין. עקשנותן של יחידות האס אס, אפשרה לוורמאכט לייצב את החזית לאורך הוויסלה. באוגוסט פרץ מרד ורשה, אשר עצר את התקדמות הצבא האדום ובמקומו נאלצו הגרמנים להתמודד עם לוחמה כנגד כוחות המורדים הפולנים. הלחימה במזרח פולין נמשכה עד דצמבר.

בדצמבר כותר באזור בודפשט שבהונגריה קורפוס אס אס הררי התשיעי בפיקודו של קרל פפר-וילדנברוך, והוחלט על פתיחת מבצע קונרד במטרה לשחררו. קורפוס הפאנצר הרביעי הועבר דרומה ונכלל במסגרת הארמייה השישית שהייתה חוד החנית של המבצע. הקורפוס נכנס ללחימה בקרבת בודפשט ב-1 בינואר 1945 כנגד ארמיית הטנקים הרביעית, כשהוא זוכה להצלחות ומתקדם באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים.

אחרי כישלון מבצע קונרד הארמייה השישית נסוגה לאזור אגם בלטון והקורפוס השתתף ונתן חיפוי למתקפת אגם בלטון. אחרי כישלון המתקפה יחידות הארמייה השישית החזיקו בקווים עד המתקפה הסובייטית במבצע וינה ב-15 במרץ 1945. הקורפוס ניצל אך בקושי מכיתור תודות להתגוננות האמיצה של דיוויזיית פאנצר אס אס התשיעית "הוהנשטאופן". בסוף החודש נסוג הקורפוס לכיוון וינה, ונכנע לכוחות צבא ארצות הברית ב-9 במאי.

==מפקדים==
* אובר-גרופנפיהרר אלפרד ויננברג (5 באוגוסט 1943 - 23 באוקטובר 1943)
* אובר-גרופנפיהרר ולטר קריגר (23 באוקטובר 1943 - 1 ביולי 1944)
* אובר-גרופנפיהרר מתיאס קליינהייסטרקאמפ (1 ביולי 1944 - 20 ביולי 1944)
* בריגדפיהרר ניקולאוס היילמן (20 ביולי 1944 - 6 באוגוסט 1944)
* אובר-גרופנפיהרר הרברט גילה (6 באוגוסט 1944 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/KorpsSS/IVSSPzKorps.htm קורפוס הפאנצר אס אס הרביעי] באתר lexikon-der-wehrmacht 
* [http://www.axishistory.com/axis-nations/118-germany-waffen-ss/germany-waffen-ss-corps-etc/1227-iv-ss-panzerkorps קורפוס הפאנצר אס אס הרביעי] באתר Axis History 
* [http://www.feldgrau.com/ivssk.html קורפוס הפאנצר אס אס הרביעי] באתר Feldgrau.com 

4
קטגוריה:זירת מזרח אירופה במלחמת העולם השנייה
4
אנטארס (משגר)

וידאו של הפיצוץ בעת שיגור אנטרס{{ש}}28 באוקטובר 2014
אנטרס (באנגלית: Antares), הוא משגר שפותח על ידי תאגיד אורביטל סיינסז (Orbital Sciences Corporation) בתמיכת נאס"א ופעיל משנת 2013.

המשגר פותח יחד עם חללית המטען "סיגנוס" כחלק מתוכנית COTS של נאס"א במטרה לערב חברות פרטיות בשיגור חלליות מטען ואספקה אל תחנת החלל הבינלאומית. 

האנטרס הוא משגר דו-שלבי עם אופציה לשלב שלישי. גובהו 42.5 מטר וקוטרו 3.9 מטר ויכולת הנשיאה שלו היא שיגור מטען במשקל של עד 8,000 ק"ג למסלול לווייני נמוך (LEO).

== שיגורים ומטען ==
השיגור הראשון של האנטארס התרחש ב־21 באפריל 2013. לשיגורים נבנה כן שיגור חדש בנמל החלל האזורי המרכז-אטלנטי. לאחר מכן באו עוד שלושה שיגורים מוצלחים אך בשיגור החמישי, באוקטובר 2014, חווה הטיל כשל קטסטרופלי והוא התפוצץ על מטענו שניות מעטות אחרי השיגור תוך שהוא זורע הרס באתר השיגור (ללא נפגעים בגוף). בעקבות כך הוחלט להפסיק שימוש בגרסה "אנטרס 100" שניצלה בדרגה ראשונה מנוע מתכנון של Aerojet.

בשנת 2016 לראשונה בוצע שיגור של גרסת "אנטרס 200" כאשר בדרגה ראובנ הותקן מנוע RD-181 מתורצת רוסיה. תוספת כוח איפשרה להלשים אספקה לתחנת החלל הבין לאומית ב-4 שיגורים במקום 5 כפי שהיה תוכנן במקור. בגרסה משופרת "אנטרס 230+" משקל גדל ל-298 אלף טון. בסדרה זו בוצעו 13 שיגורים, כולם מוצלחים.

לאחר פלישת רוסיה לאוקראינה הוחלט להפסיק שימוש במנועים אלו. נורת'רופ גראמן התקשרה עם חברת Firefly Aerospace לבניית מנוע חדש לינוצל בגרסת "אנטרס 300". שיגור ראשון מתכנן לאוגוסט 2025.

== קישורים חיצוניים ==

* 

== הערות שוליים ==

קטגוריה:משגרי לוויינים וחלליות
בן אדם מה לך נרדם

בֶּן אָדָם מַה לְּךָ נִרְדָּם הוא פיוט ספרדי שיהודי ספרד (וחלק מיהודי אשכנז) נוהגים לומר בסליחות. לא ידוע מי חיבר את הפיוט.

==מבנה הפיוט==
הפיוט בנוי משני בתים, אשר ביניהם מפריד הפסוק מ: בבית הראשון שש שורות, ובבית השני ארבע שורות. כל שורה מורכבת משלוש צלעיות, וסוף השורה חורז בחריזה רציפה לכל הבית.
השיר שקול במשקל הברתי-דקדוקי של 3 - 3 - 6 הברות - שתי הצלעיות הראשונות בכל שורה הם בנות שלוש הברות, והצלעית השלישית היא בת שש הברות.

==תוכן הפיוט==
המשפט הראשון בפיוט פותח במילה בֶּן אָדָם ומסיים בכינוי האל. בכך מעצים המשורר את הפער שבין האדם, ובין האל - אֲדוֹן הָאֲדוֹנִים.

במהלך הפיוט מתאר המשורר את המעשים שיש לעשות על מנת לזכות ברחמי האל: להיטהר, להתרחק מפשעים ולהתוודות על חטאים.

הפיוט, המושר בקטע ההתחלה של הסליחות, מקביל בין ההתעוררות הפיזית להתעוררות הרוחנית. המשורר קורא לאדם לקום ולהתעורר, לא רק מהשינה הפיזית, הממשית, אלא בעיקר מן התרדמה הרוחנית.

השיר מסתיים במשפט האופטימי, שעליו חוזר הקהל לאחר החזן:

===מובאות מהמקרא===
הפיוט מצטט מספר פסוקים מהמקרא:
* בֶּן אָדָם מַה לְּךָ נִרְדָּם; קוּם קְרָא 

* לְךָ ה' הַצְּדָקָה; וְלָנוּ בֹּשֶׁת הַפָּנִים
* כְּרַחֵם אָב עַל בָּנִים
בנוסף, ישנם ביטויים שמקורם במקרא כמו 'שְׁפֹךְ שִׂיחָה', ו'שִׁמְךָ יוֹדְעֵי'.

==קישורים חיצוניים==

* 
* שירה זיוון, [http://midreshet.org.il/PageView.aspx?id=562&back=http%3A//midreshet.org.il/ResourcesView.aspx%3Fid%3D4336 "מה לך נרדם?": על ההירדמות הדתית והחברתית], באתר מדרשת
* חיים אלבום, [http://midreshet.org.il/PageView.aspx?id=2212&back=http%3A//midreshet.org.il/ResourcesView.aspx%3Fid%3D4336 דרך התשובה], באתר מדרשת
* אור מרגלית, [http://midreshet.org.il/PageView.aspx?id=2650&back=http%3A//midreshet.org.il/ResourcesView.aspx%3Fid%3D21058 פיוטי התעוררות ובכלל.. להתעורר], באתר מדרשת
* [https://sites.google.com/a/kineret.tzafonet.org.il/kita7/home/tesk1/mdrspywtbndmmhlknrdm מדרש פיוט / בן אדם מה לך נרדם - לכיתות ז'], באתר כנרת
* חיבת הפיוט [https://www.youtube.com/watch?v=xSjXvIRWqX8 בן אדם מה לך נרדם]
* [http://www.youtube.com/watch?v=3ZX0XkWnkpc&feature=youtu.be 'בן אדם מה לך נרדם' בביצוע החזן אבנר חלפון], באתר יוטיוב

==הערות שוליים==

קטגוריה:סליחות
קטגוריה:יצירות שמחברן אינו ידוע
ולר

ולר הוא שם משפחה ממקור גרמני (Weller).
* הר ולר – הר בארץ אנדרבי שבאנטארקטיקה
* הר ולר – פסגה בארץ ויקטוריה באנטארקטיקה

קטגוריה:שמות משפחה גרמניים
יריד לייפציג

מתחם יריד לייפציג הנוכחי
יריד לייפציג הוא יריד שמתקיים בלייפציג מאז ימי הביניים. בין שתי מלחמות העולם היה מהירידים הגדולים בעולם. לאחר מלחמת העולם השנייה, בתקופת המלחמה הקרה היווה היריד את אחד מהירידים המרכזיים של הקומקון. מתקיים כיום במתחם חדש הנמצא כ-7 קילומטר צפונית למרכז לייפציג.

==היסטוריה==
לוגו היריד במאה ה-21
יריד לייפציג מוזכר לראשונה בכתובים במסמך משנת 1165. במהלך המאה ה-19 הוסב היריד מיריד סחורות ליריד דוגמאות. יריד הדוגמאות התקיים פעמיים בשנה, באביב ובסתיו, למשך כשבוע. התערוכה כללה מדורים שונים, בהם טכניקה שהציגה חידושים טכנולוגיים, בניין, ספרים, עיתונות ואמנות. יריד לייפציג היה מרכז חשוב למסחר בפרוות. בשנת 1927 בקרו ביריד כ-155,000 איש, בהם כ-60,000 יהודים.

היריד אירח גם דיונים בענייני מדיניות כלכלית ואירח את בכירי השלטון בגרמניה. לאחר עליית הנאצים לשלטון, פתח את היריד יוזף גבלס.

בשנת 1933 נפגע היריד בעקבות החרם על גרמניה. השלטון הנאצי פרסם את היריד והבטיח שיהודים יוכלו לבקר ביריד ללא חשש.

בשנת 1937 שינה השלטון הנאצי את שם העיר ל"לייפציג עיר היריד האימפריאלי". היריד התקיים גם בשנת 1940 במהלך מלחמת העולם השנייה אך מחוץ לגרמניה תואר ככישלון, בהיעדר סחורות באיכות טובה ובגלל מיעוט עסקאות. בסתיו 1940 הפציצה בריטניה את האזור במהלך היריד. בשנת 1942 כבר בוטל היריד. מבני היריד נוצלו לתעשיית נשק. חלק מהמבנים נפגעו בהפגזות.

לאחר תום מלחמת העולם השנייה, חידש שלטון הכיבוש הסובייטי את היריד בסוף 1945. היריד היה תצוגה של העוצמה הכלכלית של הגוש המזרחי, והשתתפו בו גם ארצות המערב שבקשו לפתח את המסחר עם הגוש הסובייטי. בשנת 1959 ביקר ניקיטה חרושצ'וב ביריד ובשנת 1965 השתתף אלכסיי קוסיגין בפתיחת היריד. היריד היווה נקודת מפגש חשובה בין מזרח למערב

בשנים 1995–1996 הוקם עבור היריד מתחם חדש הנמצא כ-7 קילומטר צפונית למרכז לייפציג, ובו ממשיך להתקיים היריד.

{| class="wikitable"
|-
! colspan="4" | התפחות היריד
|-
! שנה
! מספר מבקרים
! מספר מציגים
! שטח היריד
|-align="center"
| 1897 || 10,000 || 1377 ||
|-align="center"
| 1907 || 16,000 || 3358 ||
|- align="center"
| 1917 || 34,000 || 2510 ||
|-align="center"
| 1927 || 155,000 || 9258 || 56,800 מ"ר
|-align="center"
|}

==קישורים חיצוניים==

* [https://www.leipziger-messe.de/en/ אתר האינטרנט הרשמי] של יריד לייפציג

==הערות שוליים==

מראה של מתחם היריד בלילה

קטגוריה:ירידים
קטגוריה:לייפציג
גיום לה ז'נטיל

גִיוֹם ז'וֹזֶף יָאסָנְת זָ'אן-בָּאטִיסְט לֶה זֶ'נְטִיל דֶה לָה גָלֶסְיֶיה (בצרפתית: Guillaume Joseph Hyacinthe Jean-Baptiste Le Gentil de la Galaisière, 12 בספטמבר 1725 - 22 באוקטובר 1792) היה אסטרונום צרפתי שנודע בשל תצפיותיו בערפיליות ובשל מסע כושל שערך באוקיינוס ההודי כדי לצפות במעבר נוגה על פני השמש בשנים 1761 ו-1769.

==קורות חייו==
תרשים של [[ערפילית אוריון שבוצע על ידי לה ז'נטיל בשנת 1758]]
לה ז'נטיל נולד בקוטנס שבמחוז מאנש, חבל נורמנדי תחתית בצרפת ולמד אסטרונומיה בקולז' דה פראנס מהאסטרונום והקרטוגרף ז'וזף-ניקולא דליל. לאחר לימודיו הוא עבד במצפה הכוכבים של פריז כעוזרו של ז'ק קאסיני (בנו של ג'ובאני דומניקו קאסיני) ושם גילה בשנת 1747 את הגלקסיה M32 שנקראת על שמו "גלקסיית לה ז'נטיל". בשנת 1749 הוא צפה גם בצבירים הפתוחים M36, M38 ו-M41 בלי לדעת שכבר התגלו על ידי ג'ובאני בטיסטה אודיירנה. הוא הציג את תצפיותיו ותגליותיו לאקדמיה הצרפתית למדעים (נקראה אז האקדמיה המלכותית למדעים) והתקבל אליה כחבר בשנת 1753.

בשנת 1760 יצא לה ז'נטיל למסע חקר כחלק משיתוף פעולה בינלאומי שאורגן על ידי מיכאיל לומונוסוב ושנועד לצפות במעבר נוגה על פני השמש ממספר רב של מקומות על פני כדור הארץ כדי לקבוע באמצעות טריאנגולציה את מרחקה של השמש מכדור הארץ ולמעשה לחשב את גודלה של יחידה אסטרונומית. לה ז'נטיל התכוון לצפות במעבר מפודוצ'רי שבהודו, אך בשל מלחמת שבע השנים הוא התקשה להגיע אל יעדו וב-6 ביוני 1761, מועד המעבר, הוא היה בלב ים ובשל תנועת האוניה לא היה ביכולתו לבצע מדידות מדויקות. לה ז'נטיל החליט להמתין שמונה שנים עד למעבר הבא של נוגה על פני השמש בשנת 1769 ובינתיים ניצל את כישוריו כקרטוגרף כדי למפות את החוף המזרחי של מדגסקר. לקראת המעבר הוא תכנן לצפות בו ממנילה שבפיליפינים, אך הרשויות הספרדיות היו עוינות כלפיו והוא חזר לפודוצ'ורי, שם הקים מצפה כוכבים קטן והמתין למועד המעבר. ב-4 ביוני 1769, יום האירוע, השמים היו מעוננים ולה ז'נטיל לא הצליח לצפות במעבר. הוא יצא חזרה לצרפת, אך המסע התעכב בשל מגפת דיזנטריה ולאחר מכן נקלעה הספינה לסערה ונאלצה לעגון בראוניון לתיקונים. לה ז'נטיל מצא ספינה אחרת והצליח לחזור לפריז רק באוקטובר 1771.

עם חזרתו הוא גילה שבהיעדרו הוא הוכרז כמת, רכושו חולק בין קרובי משפחתו, אשתו התחתנה עם אחר ומשרתו באקדמיה למדעים לא נשמרה. רק לאחר מאבק משפטי והתערבות של לואי השישה עשר הוא זכה בחזרה ברכושו ובמשרתו. את קורותיו במסע הוא פרסם בספר בן שני כרכים שנקרא "מסע באוקיינוס ההודי" ושיצא לאור בשנת 1779. הוא נפטר בפריז בגיל 67.

==הנצחה==
על שמו של לה ז'נטיל נקראת הגלקסיה M32 וכן נקרא על שמו מכתש על הירח בשנת 1961.

בשנת 1992 כתבה המחזאית הקנדית מורין האנטר מחזה בשם "המעבר של נוגה" (Transit of Venus) המבוסס על סיפורו. המחזה עובד בשנת 2007 לאופרה עם מוזיקה של המלחין הקנדי ויקטור דייוויס.

==קישורים חיצוניים==

* [http://messier.seds.org/xtra/Bios/legentil.html גיום לה ז'נטיל] באתר SEDS

קטגוריה:ערכים שבהם תבנית בריטניקה אינה מתאימה
קטגוריה:אסטרונומים צרפתים
קטגוריה:חברי האקדמיה הצרפתית למדעים
קטגוריה:צרפתים שנולדו ב-1725
קטגוריה:נפטרים ב-1792
פרידריך הרביעי, הנסיך הבוחר מפפאלץ

פרידריך הרביעי, הנסיך הבוחר מפפאלץ (גרמנית: Friedrich IV. von der Pfalz; 5 במרץ 1574 - 19 בספטמבר 1610) היה הנסיך הבוחר מפפאלץ בין השנים 1583–1610.

==ביוגרפיה==
פרידריך הרביעי נולד בארמברג שבפפאלץ העילית ב-5 במרץ 1574, ללודוויג השישי, הנסיך הבוחר מפפאלץ ואליזבת מהסן, נסיכת הבוחר מפפאלץ, בתם של פיליפ הראשון, רוזן הסן וכריסטינה מסקסוניה.

בשנת 1583 מת אביו לודוויג השישי, הנסיך הבוחר מפפאלץ, ופרידריך עלה לשלטון במקומו. אולם, מכיוון שפרידריך היה קטין, כיהן דודו יוהאן קזימיר מפפאלץ-זימרן כעוצר הנסיכות. פרידריך חונך על ידי המתמטיקאי והאסטרונום ברתולומיאוס פיטיסקוס, שהיה קלוויניסט נלהב, ושימש מאוחר יותר כמטיף החצר.

בינואר 1592 מת דודו יוהאן קזימיר מפפאלץ-זימרן, ופרידריך תפס את השלטון. פרידריך המשיך בדרכו של דודו האנטי-קתולית, ובשנת 1608 אף הקים את חבר האיחוד האוונגלי ועמד בראשו. פרידריך היה אלכוהוליסט מושבע, והותיר את ניהול המדינה בידי הקנצלר כריסטיאן הראשון, נסיך אנהלט-ברנבורג.

ב-19 בספטמבר 1610 מת פרידריך, ובנו פרידריך החמישי, הנסיך הבוחר מפפאלץ עלה לשלטון במקומו.

==משפחתו==
בשנת 1593 התחתן פרידריך עם לואיזה יוליאנה, רוזנת נסאו, בתם של וילם הראשון, נסיך אוראנז' ושארלוט דה בורבון, ממנה נולדו לו 8 ילדים:
* לואיזה יוליאנה מפפאלץ (1594–1640)
* קתרינה סופיה מפפאלץ (1595–1626)
* פרידריך החמישי, הנסיך הבוחר מפפאלץ (1596–1632)
* אליזבת שארלוטה, נסיכת פפאלץ (1597–1660)
* אנה אלאונורה (1599–1600)
* לודוויג וילהלם (1600)
* מוריץ כריסטיאן (1601–1605)
* לודוויג פיליפ, רוזן פפאלץ-זימרן-קייזרסלאוטרן (1602–1655)

==אילן יוחסין==

==קישורים חיצוניים==

{| class="wikitable" style="text-allign:center;margin:auto;"
|-
| colspan="3"| פרידריך הרביעי, הנסיך הבוחר מפפאלץ בית ויטלסבאך נולד:5 במרץ 1574 מת:19 בספטמבר 1610
|-
| לודוויג השישי
| נסיכות הבוחר מפפאלץ 1583–1610
| פרידריך החמישי
|}
* 
* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1574
קטגוריה:נפטרים ב-1610
בית המעצר אילת

בית המעצר אילת הוא בית מעצר שנמצא בתחנת משטרת אילת, והועבר לאחריות שב"ס בשנת 2006 במהלך העברת בתי המעצר מידי משטרת ישראל וצה"ל לידי השב"ס.

העצורים בבית המעצר מתקבלים ממשטרת אילת, ואסירים אשר כלואים בבתי כלא אחרים ומגיעים לדיונים בפני בית המשפט באילת.

בניגוד לבתי המעצר האחרים, שתנועת האסירים והעצורים אליהם ומהם נעשית באמצעות לוחמי יחידת נחשון, צוות בית המעצר אחראי להעברת העצורים בין בית המעצר לבית המשפט בעיר, ולתפעולו של אגף המעצר בבית המשפט באילת בשעות הפעילות.

בית המעצר מיועד לכליאת עצורים במרחב העיר אילת. כ-20 אנשי סגל בהם אנשי ביטחון ומנהלה משרתים בבית המעצר, הכפופים מבחינה ניהולית ופיקודית לבית הסוהר דקל.

ביוני 2021 נחנך המבנה החדש של בית המעצר.

==קישורים חיצוניים==
*[https://www.gov.il/he/departments/PublicBodies/unut_eilat בית המעצר אילת], באתר השב"ס

==הערות שוליים==

אילת
קטגוריה:אילת: מבנים
אינטגרביליות במידה שווה

אינטגרביליות במידה שווה הוא מושג יסודי באנליזה פונקציונלית ובתורת המידה וההסתברות. המושג משמש רבות בתאוריה של מרטינגלים, וחשיבותו העקרונית באה לידי ביטוי במשפט ההתכנסות של ויטלי.

==הגדרה==

===הגדרה בתורת המידה===

יהי <math>\left(X, \mathcal{F}, \mu \right)</math> מרחב מידה בעל מידה לא טריוויאלית, יהי <math>L^1</math> מרחב הפונקציות המדידות ובעלות אינטגרל סופי במרחב המידה הנתון, ותהי <math>\mathcal{A} \subset L^1</math> משפחה של פונקציות כלשהן.

אומרים כי <math>\mathcal{A}</math> היא אינטגרבילית במידה שווה, אם לכל <math>\epsilon >0</math> קיים <math>\delta > 0</math>, כך שלכל <math>f \in \mathcal{A}</math>, לכל קבוצה <math>E \in \mathcal{F}</math> המקיימת <math>\mu \left(E\right) < \delta</math>, מתקיים <math>\left| \int_E f d\mu \right| < \epsilon</math>.

===הגדרה בתורת ההסתברות===

אם נתרגם את ההגדרה שבתורת המידה למרחב הסתברות <math>\left(\Omega, \mathcal{F}, \mathbb{P} \right)</math>, אומרים כי משפחה של משתנים מקריים <math>\mathcal{A}</math> בעלי תוחלת סופית היא אינטגרבילית במידה שווה, אם לכל <math>\epsilon >0</math> קיים <math>\delta > 0</math>, כך שלכל <math>X \in \mathcal{A}</math>, לכל מאורע <math>E \in \mathcal{F}</math> המקיים <math>\mathbb{P} \left(E\right) < \delta</math>, מתקיים 
<math>\mathbf{E} \left[ \left| X \right| \cdot 1_E \right] < \epsilon</math>.

עם זאת, בהקשר של תורת ההסתברות נהוג להוסיף את הדרישה כי התוחלת של כל המשתנים המקריים ב-<math>\mathcal{A}</math> תהיה חסומה במידה שווה. כלומר שלא רק תהיה סופית, אלא שיהיה חסם <math>M \in \mathbb{R}</math> כך שלכל <math>X \in \mathcal{A}</math> יתקיים <math>\mathbf{E} \left[ X \right] \leq M</math>.

תחת הדרישה הנוספת לגבי חסימות התוחלות במידה שווה, ניתן להראות כי ההגדרה ההסתברותית לאינטגרביליות במידה אחידה שקולה להגדרה הבאה: משפחה של משתנים מקריים <math>\mathcal{A}</math> בעלי תוחלת סופית היא אינטגרבילית במידה שווה, אם לכל <math>\epsilon >0</math> קיים <math>C \geq 0</math>, כך שלכל <math>X \in \mathcal{A}</math> מתקיים <math>\mathbf{E} \left[ X \cdot 1_{ \left| X \right| \geq C }\right] < \epsilon</math>.

הצורה השקולה להגדרה ההסתברותית לאינטגרביליות במידה שווה, מובילה לתוצאה כי אם משפחה של משתנים מקריים <math>\mathcal{A}</math> היא אכן אינטגרבילית במידה שווה, הרי שלכל <math>\epsilon > 0</math> קיים <math>C > 0</math> כך שמתקיים <math>\mathbb{P} \left( \left| X \right| > C \right) < \epsilon</math>.

==הקשר להתכנסות בממוצע ולהתכנסות בהסתברות==

ניתן להראות כי סדרת משתנים מקריים <math> \mathcal{A} = \left\{ X_n \right\}_{n=1}^{\infty}</math> מתכנסת בממוצע למשתנה מקרי <math>X</math>, אם ורק אם היא מתכנסת בהסתברות לאותו גבול, וגם אינטגרבילית במידה שווה (במובן ההסתברותי).

טענה זו נובעת מידית ממשפט ההתכנסות של ויטלי, והיא למעשה מהווה הכללה של משפט ההתכנסות הנשלטת.

==לקריאה נוספת==

* אלן גוט, "Probability: A Graduate Course", פרק 4 ("Uniform Integrability", עמוד 214), ספרינגר, 2005

==הערות שוליים==

קטגוריה:אנליזה פונקציונלית
לודוויג השישי, הנסיך הבוחר מפפאלץ

לודוויג השישי, הנסיך הבוחר מפפאלץ (בגרמנית: Ludwig VI. von der Pfalz; 4 ביולי 1539 - 22 באוקטובר 1583) היה הנסיך הבוחר מפפאלץ בין השנים 1576–1583.

==ביוגרפיה==
לודוויג השישי נולד בהיידלברג ב-4 ביולי 1539, לפרידריך השלישי, הנסיך הבוחר מפפאלץ ומריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה. על מנת ללמוד צרפתית, למד לודוויג בשנת 1554 באוניברסיטת דול שבבורגונדי. לודוויג השתתף בניהול השלטון עוד בתקופת אוטו היינריך, הנסיך הבוחר מפפאלץ, ובשנת 1563 מונה למושל פפאלץ העילית.

בשנת 1576 מת אביו פרידריך השלישי, הנסיך הבוחר מפפאלץ, ולודוויג עלה לשלטון במקומו. בניגוד לאביו שהיה קלוויניסט, היה לודוויג לותרני, וכל התאולוגים הקלוויניסטים שהיו בחצר אביו, עברו לחצר אחיו יוהאן קזימיר מפפאלץ-זימרן. במהלך מלחמת קלן עמד לודוויג לצד גבהארד טרוכזס פון ואלדבורג, והיה הנסיך הלותרני היחיד שעמד לצידו.

ב-22 באוקטובר 1583 מת לודוויג, ובנו פרידריך הרביעי, הנסיך הבוחר מפפאלץ עלה לשלטון במקומו.

==משפחתו==
בשנת 1650 התחתן פרידריך עם אליזבת מהסן, נסיכת הבוחר מפפאלץ, בתם של פיליפ הראשון, רוזן הסן וכריסטינה מסקסוניה, ממנה נולדו לו 13 ילדים:
* מריה מפפאלץ-זימרן (1561–1589)
* אליזבת (1562)
* דורותיאה אליזבת (1565)
* דורותיאה (1566–1568)
* פרידריך פיליפ (1567–1568)
* יוהאן פרידריך (1569)
* לודוויג (1570–1571)
* קתרינה (1572–1586)
* כריסטינה (1573–1619)
* פרידריך הרביעי, הנסיך הבוחר מפפאלץ (1574–1610)
* פיליפ (1575)
* אליזבת (1576–1577)

בשנת 1583 התחתן לודוויג עם אנה מפריזיה המזרחית, בתו של אדצארד השני, רוזן פריזיה המזרחית, אך לא היו לו ממנה ילדים.

==אילן יוחסין==

==קישורים חיצוניים==

* לודוויג השישי, הנסיך הבוחר מפפאלץ
* 

{| class="wikitable" style="text-allign:center;margin:auto;"
|-
| colspan="3"| לודוויג השישי, הנסיך הבוחר מפפאלץ בית ויטלסבאך נולד:4 ביולי 1539 מת:22 באוקטובר 1583
|-
| פרידריך השלישי
| נסיכות הבוחר מפפאלץ 1576–1583
| פרידריך הרביעי
|}

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1539
קטגוריה:נפטרים ב-1583
אדיר ונאור

[[יהודים מתפללים בבית הכנסת ביום הכיפורים (1878), ציור של מאוריצי גוטליב]]
אַדִּיר וְנָאוֹר הוא פיוט שמחברו אינו ידוע, שנאמר בחזרת הש"ץ ביום הכיפורים במרבית קהילות ישראל. במנהגי האשכנזים בתפילת מוסף ובנוסח הספרדים בכל תפילות היום. יהודי ספרד נוהגים לומר פיוט זה בדרך כלל בניגון קצבי.

==רקע==
בקדושתאות ליום הכיפורים נהגו הפייטנים הקלאסיים להוסיף בסוף ברכת קדושת היום פיוט המכונה "סדר פסוקים" ומפייט סדרה של פסוקים מענייני סליחה וכפרה הלקוחים מהתורה, הכתובים והנביאים (בדומה למלכויות זכרונות ושופרות בראש השנה). אף שכל פייטן בחר את הפסוקים כראות עיניו, יש פסוקים שזכו למעמד של קבע. בהם, פסוקי מהנביאים שימשו באופן קבוע הפסוקים המתפייטים האחרונים, ונהוג היה לייחד להם פיוט עצמאי, המנותק מהמבנה של סדר הפסוקים. הגורם למרכזיותם של פסוקי מיכה בסדר הפסוקים הוא כנראה המקום המרכזי שהם תפסו גם בנוסח הקבע הקדם-פייטני של ברכת קדושת היום בנוסח ארץ ישראל.

==מבנה הפיוט==
המבנה המקובל של פיוטי "מי א-ל כמוך" הבאים לאחר סדרי הפסוקים הוא טורים בני שתי צלעות קצרות המסודרים על פי אקרוסטיכון אלפביתי. בסוף כל טור, ולעיתים גם בתחילתו, בא הרפרן (הפזמון החוזר) שנועד לעניית הקהל ולקוח מתוך הפסוק המתפייט: . בסוף הפיוט נאמר הפסוק אותו הוא בא לפייט: "ככתוב על יד נביאך 'מי א-ל כמוך ...'"

גם הפיוט הזה מקיים מבנה כללי זה, וייתכן אף שהוא הוא מקורו של המבנה המקובל, ושאר הפיוטים הושפעו ממנו. הפיוט "אדיר ונאור" הוא פשוט יחסית, וכל צלע בו כוללת תואר שבח אחד לה', והאקרוסיטיכון מצופף ומקצה אות אחת לכל צלע. הפיוט שלפנינו מורכב רק משבחים לה', אך לא כל פיוטי הסוג מוגבלים כך בתוכנם.

==סגנון==
הפיוט אינו מחורז, ולכן שייך כנראה לתקופת הפיוט הקדם-קלאסי (לפני המאה השישית). למרות קדמותו זו, המוכחת גם מתפוצתו במחזורי העדות השונות, כמעט לא נמצאו העתקות שלו בגניזה הקהירית.

כאמור, הפיוט פשוט מאד בסגנונו, ואינו כולל דבר מלבד רשימה של שבחים מקובלים לקב"ה. הפיוט מושתת על המבנה המופלג (=הסופרלטיבי) ובשימוש במילים כמו "אדיר", "נורא" ו"מי אל כמוך".

==לקריאה נוספת==
* הפיוט במהדורה מדעית, בתוך: דניאל גולדשמידט, מחזור ליום כפור, ירושלים תש"ל, [https://www.hebrewbooks.org/pdfpager.aspx?req=22323&st=&pgnum=649 עמ' 594–595].

==קישורים חיצוניים==

* 

==הערות שוליים==

קטגוריה:פיוטי יום הכיפורים
קטגוריה:חלקי קדושתאות
קטגוריה:יצירות שמחברן אינו ידוע
קטגוריה:יצירות עם אקרוסטיכון
אלכסנדר טוד

סר אלכסנדר רוברט טוד (אנגלית: Alexander Robert Todd; 2 באוקטובר 1907, גלאזגו, סקוטלנד – 10 בינואר 1997) היה כימאי-אורגני וביוכימאי בריטי, זוכה פרס נובל לכימיה לשנת 1957, בעקבות עבודתו בנושא הנוקליאוטידים והקו-אנזימים הנוקליאוטידים.

טוד היה בנם הבכור של ז'אן לאורי ואלכסנדר טוד, איש עסקים מגלאזגו. למד בבית הספר לבנים ע"ש אלן-גלן בגלאזגו, ולאחר מכן באוניברסיטת גלאזגו שם, בשנת 1928, קיבל תואר ראשון בכימיה. היה נשיא האגודה הכימית בשנים 1960–1962.

== קישורים חיצוניים ==

* 

קטגוריה:בוגרי אוניברסיטת גלאזגו
קטגוריה:בוגרי אוניברסיטת גתה בפרנקפורט
קטגוריה:מדענים בריטים
קטגוריה:מדענים סקוטים
קטגוריה:ביוכימאים בריטים
קטגוריה:זוכי פרס נובל לכימיה
קטגוריה:זוכי המדליה המלכותית
קטגוריה:נשיאי החברה המלכותית
קטגוריה:אבירים בריטים
קטגוריה:חברים במסדר ההצטיינות
קטגוריה:זוכי מדליית דייווי
קטגוריה:ביוכימאים סקוטים
קטגוריה:בריטים שנולדו ב-1907
קטגוריה:בריטים שנפטרו ב-1997
ראובן שיף

ראובן שיף (נולד ב-21 באפריל 1950) הוא יושב ראש וממייסדי הפירמה RSM שיף הזנפרץ ושות' רו"ח. כיהן כנשיא לשכת רואי חשבון בישראל.

שיף הוא מומחה למיסוי, ביקורת, חשבונאות, ייעוץ כלכלי ואסטרטגי, ניהול סיכונים, רגולציה וממשל תאגידי בחברות ציבוריות, פרטיות וממשלתיות. משמש כיועץ וכחבר בדירקטוריונים בחברות ממשלתיות, ציבוריות ופרטיות ומלווה משקיעים בזירה העסקית המקומית והבינלאומית. חבר בוועדות מקצועיות בתחומי המיסוי, החשבונאות וניהול סיכונים.

==ביוגרפיה==
ראובן שיף נולד וגדל בתל אביב. את שירותו הצבאי עשה בחיל השריון. בוגר תואר ראשון בחשבונאות וכלכלה מאוניברסיטת תל אביב.

שיף ייסד את פירמת RSM שיף הזנפרץ ושות' רו"ח המהווה כיום את אחת מהפירמות מהגדולות והמובילות בישראל לראיית חשבון, מיסים, ניהול סיכונים וביקורת פנים, ייעוץ עסקי וליווי עסקאות. הפירמה מונה כיום שבעה עשר שותפים ומעסיקה כ-170 עובדים וחברה ברשת הבינלאומית RSM – רשת ראיית החשבון המדורגת כ-6 בגודלה בעולם.

בשנים 2009–2006 כיהן רו"ח ראובן שיף כנשיא לשכת רו"ח בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות שלציבור יש בהן עניין. 

ראובן שיף נשוי למיכאלה ואב לארבעה, מתגורר ברמת השרון.

==פעילות עסקית==
שיף מכהן כדירקטור חיצוני בדירקטוריון חברת החשמל לישראל וכן כחבר בוועדת ההשקעות של איילון חברה לביטוח. כיהן כחבר דירקטוריון ויו"ר ועדת הביקורת של "מנורה מבטחים פנסיה וגמל". שימש במשך למעלה מ-10 שנים כיו"ר הדירקטוריון של מרכנתיל שוקי הון בע"מ, כיו"ר ועדת ההשקעות של "אריה חברה לביטוח (מקבוצת כלל ביטוח), כדירקטור בחברות: נכסים מ.י, צבי צרפתי ובניו בע"מ, אמד פיתוח נדל"ן והשקעות בע"מ, וכיו"ר הדירקטוריון של המוסד לסקירת עמיתים של לשכת רו"ח בישראל.

==פעילות ציבורית==
בשנים 2009–2006 כיהן כנשיא לשכת רואי חשבון בישראל והוביל רפורמות ומהלכי חקיקה משמעותיים בתחומי הביקורת, החשבונאות והמיסים וביניהם הטמעתה של התקינה החשבונאית הבינלאומית IFRS בקרב חברות ישראליות. טרם מינויו לנשיא, כיהן רו"ח שיף כסגן נשיא הלשכה, כיו"ר ועד מרחב ת"א וכיו"ר ועדת הקשר של לשכת רו"ח עם רשות המיסים.

שיף מכהן כחבר וועדת הביקורת של הספרייה הלאומית של ישראל. 

כיהן כיו"ר להב - לימודי הכשרה בניהול של הפקולטה לניהול באוניברסיטת תל אביב. כיהן כחבר הוועדה הציבורית המייעצת של מפעל הפיס, שימש במשך למעלה מ-9 שנים כחבר מועצת רו"ח – גוף סטטוטורי של משרד המשפטים, כיו"ר ועדת המיסים של לשכת רו"ח, כיו"ר מועצת להב - לשכת ארגוני העצמאים והעסקים בישראל, וכיו"ר ועדת המיסים של לשכת התיאום של הארגונים הכלכליים.

==פעילות חברתית==
שיף הוא נשיא רשת על"ה – עמותה המסייעת לילדים עם צרכים מיוחדים, חבר הנשיאות של עמותת "רפואה ושמחה " – מרכז סיוע לחולה ולנזקק, חבר הוועד המנהל ויו"ר ועדת הכספים ומשאבי אנוש של התיאטרון הקאמרי, חבר בחבר הנאמנים של אוניברסיטת תל אביב, .
מכהן כיו׳ר אגודת הידידים של עמותת ״אח גדול״ המסייעת לחיילים בודדים וכיו"ר אגודת הידידים של עמותת ״בית חם ״המסייעת למשפחות מצוקה ברמת השרון וכמו כן כיהן כחבר הוועד המנהל של עמותת "שערים - מגשימים יהדות ישראלית" הפועלת למען חיזוק המורשת היהודית ובכלל זה השבת.

== קישורים חיצוניים ==

* [http://RSM.global/israel/he אתר RSM שיף הזנפרץ ושות' רו"ח].

==הערות שוליים==

קטגוריה:דירקטורים ישראלים
קטגוריה:רואי חשבון ישראלים
קטגוריה:נשיאי לשכת רואי חשבון
קטגוריה:בוגרי אוניברסיטת תל אביב
קטגוריה:ישראלים שנולדו ב-1950
פרידריך השלישי, הנסיך הבוחר מפפאלץ

פרידריך השלישי, הנסיך הבוחר מפפאלץ (בגרמנית: Friedrich III. von der Pfalz; 14 בפברואר 1515 - 26 באוקטובר 1576) היה הנסיך הבוחר מפפאלץ בין השנים 1559–1576.

==ביוגרפיה==
פרידריך השלישי נולד בזימרן שברוזנות פפאלץ-זימרן ב-14 בפברואר 1515, ליוהאן השני, רוזן פפאלץ-זימרן וביאטריקס מבאדן, בתם של כריסטוף הראשון, מרקיז באדן-באדן ואוטיליה מקאצנלנבוגן. משפחתו של פרידריך הייתה לותרנית הדוקה, אולם בהשפעת אשתו מריה מברנדנבורג-קולומבאך עבר פרידריך בשנת 1546 לדת הקלוויניסטית.

בשנת 1557 מת אביו יוהאן השני, רוזן פפאלץ-זימרן, ופרידריך מונה לרוזן פפאלץ-זימרן. בשנת 1559 מת אוטו היינריך, הנסיך הבוחר מפפאלץ ללא יורשים, ופרידריך עלה לשלטון במקומו. לאחר עלותו לשלטון פרצה מחלוקת דתית חריפה בנסיכות בין הלותרנים לקלוויניסטים, ומשום כך הכריז פרידריך על ויכוח דתי שהתקיים בשנת 1561, ולאחריו החליט פרידריך שהדת הקלוויניסטית תהיה הדת השלטת בנסיכות. שריו שהשתייכו לדת הלותרנית והתנגדו למעשיו, פוטרו מתפקידיהם. בשנת 1566 הועלתה בדיאט של אאוגסבורג דרישה נגדו לבטל את השינויים בנסיכות, אולם פרידריך התנגד וטען כי הוא מחויב רק לאל שנתן לו את שלטונו. בשנת 1570 ניסה פרידריך לבצע את הרפורמות הדתיות גם בפפאלץ העילית, אולם שם נתקל בהתנגדות של הלותרנים ובראשם יוהאן סילבן, שאף הוצא על ידו להורג בשנת 1572.

ב-26 באוקטובר 1576 מת פרידריך, ובנו לודוויג השישי, הנסיך הבוחר מפפאלץ עלה לשלטון במקומו.

==משפחתו==
בשנת 1537 התחתן פרידריך עם מריה מברנדנבורג-קולומבאך, בתם של קזימיר, מרקיז ברנדנבורג-ביירוית וסוזנה מבוואריה, ממנה נולדו לו 11 ילדים:
* אלברטה (1538–1553)
* לודוויג השישי, הנסיך הבוחר מפפאלץ (1539–1583)
* אליזבת, רוזנת פפאלץ-זימרן-שפונהיים (1540–1594)
* הרמן לודוויג (1541–1556)
* יוהאן קזימיר מפפאלץ-זימרן (1543–1592)
* דורותיאה סוזנה מפפאלץ-זימרן (1544–1592)
* אלברכט (1546–1547)
* אנה אליזבת (1549–1609)
* כריסטוף (1551–1574)
* קרל (1552–1555)
* קוניגונדה יקובה (1556–1586)

בשנת 1569 התחתן פרידריך עם אמליה מנוינאהר, בתו של גומפרכט מנוינאהר, אך לא נולדו לו ילדים ממנה.

==אילן יוחסין==

==קישורים חיצוניים==

{| class="wikitable" style="text-allign:center;margin:auto;"
|-
| colspan="3"| פרידריך השלישי, הנסיך הבוחר מפפאלץ בית ויטלסבאך נולד:14 בפברואר 1515 מת:26 באוקטובר 1576
|-
| יוהאן השני
| רוזנות פפאלץ-זימרן 1557–1559
| גאורג
|-
| אוטו היינריך
| נסיכות הבוחר מפפאלץ 1559–1576
| לודוויג השישי
|}
* 
* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1515
קטגוריה:נפטרים ב-1576
אנה איסטדן

אנה איסטדן (באנגלית: Anna Easteden; נולדה ב-29 בנובמבר 1976) היא דוגמנית ושחקנית פינית.

==ביוגרפיה==
איסטדן נולדה בפינלנד כבתם של זוג חוואים, היא למדה בבית ספר לדוגמנות ובגיל שתים עשרה החלה לעבוד בתחום, היא הופיעה לראשונה על שער מגזין לאחר שזכתה בתחרות דוגמניות שאורגנה על ידי מגזין נוער בפינלנד. 

היא דגמנה במדינות רבות ברחבי העולם והופיעה בקמפיינים לחברות הרמס, קלווין קליין.

כשחקנית היא הופיעה בתפקיד הראשי במחזה "היפהפייה הנרדמת" במחזה שהועלה בשיקגו. כמו כן שיחקה באופרות הסבון "ימי חיינו" ו"תשוקות", והיא הופיעה בין היתר בסרט היפני "דרכים צדדיות" משנת 2009; רימייק יפני לסרט האמריקאי "דרכים צדדיות". 

בנוסף, היא הופיעה בסדרות הטלוויזיה "בונז", "שני גברים וחצי" ו-"מי רוצה להיות גיבור על".

ב-2010 הועמדה לפרס שחקנית המשנה הטובה ביותר בפסטיבל הסרטים העצמאיים "מתוד פסט" (Method Fest).

==קישורים חיצוניים==

* 

קטגוריה:שחקניות קולנוע וטלוויזיה פיניות
קטגוריה:דוגמניות פיניות
קטגוריה:פעילות זכויות בעלי חיים
קטגוריה:פיניות שנולדו ב-1976
בטאנס

קשישה מבני ה איוואטאן
בטאנס (בפיליפינית: Lalawigan ng Batanes) היא פרובינציה וארכיפלג בפיליפינים, במחוז עמק קגאיאן. האיים ממוקמים מצפון לאי לוזון. בטאנס היא הפרובינציה הצפונית ביותר במדינה וגם הקטנה ביותר, הן מבחינת אוכלוסייה והן מבחינת שטח. עיר הבירה הממוקמת באי בטאן היא בסקו.

בטאנס מורכבת מקבוצת איים הממוקמים כ-162 ק"מ מצפון ללוזון וכ-190 ק"מ דרומית לטאיוואן, מופרד מאיי בובויאן של מחוז קגייאן על ידי תעלת באלינטנג, ומטייוואן על ידי תעלת באשי.

==קישורים חיצוניים==

* 

קטגוריה:הפיליפינים: גאוגרפיה
קטגוריה:הפיליפינים: חלוקה מנהלית
קטגוריה:הפיליפינים: איים
קטגוריה:דרום-מזרח אסיה: ארכיפלגים
תומאס פטרסון

תומאס סטיוארט פטרסון (אנגלית: Thomas Stewart Patterson; 1872, גרינוק, סקוטלנד - 14 בפברואר 1949), היה כימאי, הפרופסור הראשון לכימיה שהיה מופקד הקתדרה ע"ש גרינדר, באוניברסיטת גלאזגו, וחבר בית הדין המשמעתי של האוניברסיטה.

את ראשית חינוכו קיבל פטרסון בבית הספר הטירה של מרצ'יסטון שבגלאזגו, לימים הפך ליושב ראש חבר הנאמנים של בית הספר. בהמשך למד בפקולטה לכימיה שבמכללת אנדרסוניאן (כיום: אוניברסיטת סטראטהקליד) בגלאזגו, אצל פרופסור ויליאם דיטמר. בהמשך נסע לגרמניה ללמוד באוניברסיטת היידלברג, שם סיים את לימודי הדוקטורט.

== קישורים חיצוניים ==
* [http://www.universitystory.gla.ac.uk/biography/?id=WH2169&type=P אודות פרופסור תומאס פטרסון] - באתר של אוניברסיטת גלאזגו

קטגוריה:סגל אוניברסיטת גלאזגו
קטגוריה:כימאים בריטים
קטגוריה:בריטים שנולדו ב-1872
קטגוריה:בריטים שנפטרו ב-1949
עונת 2002/2003 ביורוליג

עונת 2002/2003 ביורוליג הייתה העונה ה-46 של תחרות אירופית לקבוצות כדורסל והשלישית שאורגנה על ידי Euroleague Basketball Company.

המשחק הראשון התקיים ב-10 באוקטובר 2002 ותחרות הסתיימה ב-11 במאי 2003. בתחרות השתתפו 24 קבוצות.

העונה הסתיימה בניצחון של ברצלונה, זה היה הניצחון הראשון בתולדות המועדון.

ג'וזף בלייר (ארצות הברית) מאולקר נבחר לכדורסלן המצטיין של העונה.

מירסאד טורצ'אן (טורקיה) ממונטפסקי סיינה נבחר לכדורסלן המצטיין של שלב הגמר.

דיאן בודירוגה (סרביה) מברצלונה נבחר לכדוסלן המצטיין של פיינל פור.

==מתכונת התחרות==
24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית קודם למשחקי פיינל פור שנערכו בפלאו סן ז'ורדי, ברצלונה.

==שלבי הגמר==
===בית ד'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || צסק"א מוסקבה
| 6 || 5 || 1 || 499 || 399 || 100
|- bgcolor=ffcccc
| 2. || אפס פילזן
| 6 || 4 || 2 || 425 || 431 || 6-
|- bgcolor=ffcccc
| 3. || ציבונה זאגרב
| 6 || 2 || 4 || 447 || 499 || 52-
|- bgcolor=ffcccc
| 4. || אוניקאחה מאלגה
| 6 || 1 || 5 || 474 || 516 || 42-
|}

===בית ה'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || מונטפסקי סיינה
| 6 || 4 || 2 || 510 || 484 || 26
|- bgcolor=ffcccc
| 2. || סקיפר בולוניה
| 6 || 3 || 3 || 450 || 448 || 2
|- bgcolor=ffcccc
| 3. || פנאתינייקוס
| 6 || 3 || 3 || 482 || 506 || 24-
|- bgcolor=ffcccc
| 4. || אולקר
| 6 || 2 || 4 || 480 || 484 || 4-
|}

===בית ו'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || בנטון טרוויזו
| 6 || 6 || 0 || 522 || 452 || 70
|- bgcolor=ffcccc
| 2. || מכבי תל אביב
| 6 || 4 || 2 || 537 || 477 || 60
|- bgcolor=ffcccc
| 3. || טאו קרמיקה
| 6 || 2 || 4 || 502 || 516 || 14-
|- bgcolor=ffcccc
| 4. || וירטוס בולוניה
| 6 || 0 || 6 || 448 || 564 || 116-
|}
===בית ז'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || ברצלונה
| 6 || 5 || 1 || 448 || 424 || 24
|- bgcolor=ffcccc
| 2.|| אולימפיאקוס
| 6 || 3 || 3 || 427 || 419 || 8
|- bgcolor=ffcccc
| 3. || אוניון אולימפיה
| 6 || 3 || 3 || 445 || 438 || 7
|- bgcolor=ffcccc
| 4. || אסוול
| 6 || 1 || 5 || 436 || 475 || 39-
|}

===פיינל פור===

===משחק הגמר===

==ישראל בתחרות==
* מכבי תל אביב השתתפה במשחקי ה-16, סיימה את הבית במקום השלישי ולא קודמה לפיינל פור.

==קישורים חיצוניים==
* [http://www.euroleague.net/main/results?seasoncode=E2002 פירוט התוצאות באתר הליגה]
* [http://linguasport.com/baloncesto/internacional/clubes/EL/EL_03.htm תיאור מפורט של העונה]

קטגוריה:עונות בגביע אירופה לאלופות בכדורסל
קטגוריה:תחרויות כדורסל ב-2002
קטגוריה:תחרויות כדורסל ב-2003
ארטמיים

ארטמיים (שם מדעי: Artamidae) היא משפחה של ציפורי שיר החיות באוסטרליה, בגינאה החדשה ובדרום-מזרח אסיה.
== מאפיינים ==
בני משפחה זו הם עופות שאורכם מ-19 ס"מ עד 50 ס"מ אצל המין הגדול ביותר, Strepera versicolor. הם דומים לעורבים, נוצותיהם בגוונים של שחור ואפור ומקורם בהיר וארוך. 

מספר מינים במשפחה זו נוהגים לעוף, להתקבץ ובעיקר לישון יחד על אותם עצים. עם זאת, מינים אחרים כמו העקעק האוסטרלי (Gymnorhina tibicen), הם טריטוריאליים ותוקפניים, ועלולים לתקוף אפילו אנשים.

כמו העורביים, מינים אלה הם אוכלי כל מצוף וזרעים אצל מינים קטנים רבים ועד לתולעים, פגרים, חרקים וחולייתנים קטנים אצל המינים הגדולים והבינוניים.

==מיון==
במשפחה זו ישנם 23 מינים:
*משפחה ארטמיים (Artamidae)
**תת-משפחה Peltopsinae
***סוג Peltops
**תת-משפחה Cracticinae
***סוג ומין יחיד Melloria quoyi
***סוג ומין יחיד עקעק אוסטרלי (Gymnorhina tibicen)
***סוג Cracticus
***סוג עורבני הפעמון (Strepera)
**תת-משפחה Artaminae
***סוג Artamus

==גלריה==
<gallery mode=packed>
קובץ:Australian Magpie RWD.jpg|עקעק אוסטרלי 
קובץ:Strepera graculina, Pied Currawong, Sydney.jpg
קובץ:Piedbutcherbirdgibsondesert.jpg
קובץ:Cracticus torquatus -Brisbane -garden fence-8.jpg
</gallery>

==קישורים חיצוניים==

*
קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
מיקי לוין

מִיקִי לוִין (נולדה ב-7 בינואר 1977) היא עיתונאית ושדרנית רדיו ישראלית, התפרסמה לראשונה בעקבות השתתפותה בעונה הראשונה של תוכנית המציאות "האח הגדול".

==ביוגרפיה==
לוין נולדה בגבעתיים. עסקה בשיווק ומכירות, היא בוגרת תואר ראשון בתקשורת וניהול מטעם האוניברסיטה הפתוחה יועצת אסטרטגית ומאמנת Master NLP . בספטמבר 2008 השתתפה בעונה הראשונה של תוכנית המציאות "האח הגדול".

בשנת 2008 הגישה בלוג קבוע באתר mako. בדצמבר 2008 החלה את דרכה בעיתון "מעריב" ובאתר nrg הגישה מדור בידור במגזין היומי שנקרא "מלכת הביצה", מדור יומי באתר nrg, כתבות וידאו, טורי ביקורת טלוויזיה בשם "הפה הגדול", טור ביקורת אופנה בשם "הבוררת" וכתבות מגזין וראיונות. במקביל, השתתפה בפינה קבועה בתוכנית הבוקר של דנה רון "הבוקר של דנה" ובתוכניות טלוויזיה אחרות.

ב-2014 החלה לשמש כתבת העיתון "סופהשבוע" ובמגזין מעריב.
ב-2015 לקחה חלק בקמפיין הלבשה תחתונה "את לבני נשים" במסגרת העלאת המודעות לאחת לתשע נשים חולות בסרטן השד.
בחודש מאי 2017 יזמה את קמפיין "את לא לבד" של הנאנסת בהרצליה.

ב-2016 החלה להגיש תוכנית רדיו שבועית עם שי חי ברדיו ללא הפסקה 103 FM. בשנת 2020 החלה להגיש את תוכנית הרדיו FOLLOW U של מעריב ו-103 FM. היא כתבת במגזין הבידור "TMI", מבית מעריב אונליין.

לוין גרושה ואם לשניים המתגוררת ברמת השרון. חמותה לשעבר, שרה לוין, השתתפה אף היא בעונה השנייה של "האח הגדול".

==קישורים חיצוניים==

* 
* 
* 
* 
* 

== הערות שוליים ==

קטגוריה:מתחרי האח הגדול (ישראל)
קטגוריה:עיתונאיות ישראליות
קטגוריה:עיתונאים ישראלים
קטגוריה:כתבי רכילות ישראלים
קטגוריה:סגל מעריב
קטגוריה:סגל 103fm
קטגוריה:גבעתיים: אישים
קטגוריה:רמת השרון: אישים
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1977
קטגוריה:ישראלים שנולדו ב-1977
ואנג שוג'ין

ואנג שוג'ין (王樹金; 1904-1981) היה אמן לחימה סיני שהתפרסם בזכות יכולתו הגבוהה בשלוש אמנויות הלחימה הסיניות הפנימיות: פה קואה, שינג אי צ'ואן וטאי צ'י. הוא נחשב לאחד הלוחמים הגדולים של המאה ה־20. בנוסף היה ואנג מנהיג רוחני בתנועה טאואיסטית בשם איגואן דאו.

==ביוגרפיה==
ואנג התחיל להתאמן בשנות ה־20 של המאה ה־20 אצל המאסטר צ'אנג צ'או דונג (Chang Chao Tung או Zhang Zhaodong) ונשאר תלמיד של צ'אנג עד למותו של המורה בשנת 1940. בשנת 1934 למד ואנג שוג'ין גם אצל ואנג שיאנג צ'אי (Wang Hsiang Chai או Wang Ziangzhai). מורה נוסף שהיה לואנג הוא שיאו האי פו (Xiao Haibo או Hsiao Hai Po).

בקיץ 1948, כאשר הוא בן 44, נמלט ואנג שוג'ין ממלחמת האזרחים שהתרחשה בסין אל טאיוואן וייסד את בית־הספר לאמנות לחימה צ'נג מינג (Cheng Ming) בעיר טאיג'ונג (Taichung). הוא הפך לאיש עסקים ועם השנים צבר לעצמו הון מכובד. בשנת 1951 נפגש ואנג בטאיוואן עם צ'ן פנלינג (Chen Panling) שהתפרסם בפועלו לקידום פיתוח סגנון טאי צ'י שמאחד את כל הסגנונות המרכזיים. את הטאי צ'י הזה אימץ ואנג והטמיע לתוך השיטה אותה הוא לימד. מסוף שנות החמישים לימד ואנג שוג'ין גם ביפן והיה למורה הראשון שלימד שם את אמנויות הלחימה הסיניות. לא פעם הזמין אמני לחימה יפנים אחרים להתמודד איתו ותמיד הוכיח את עליונותו על פניהם. ואנג שוג'ין היה אדם גדול ועב בשר, יותר ממאה קילוגרם שהתפרסו על פני פחות ממאה ושמונים סנטימטרים, אך זריז וקל תנועה. הוא התפרסם ביכולת שלו לספוג מהלומות ללא פגע.<ref></ref>

ואנג העמיד מאות תלמידים ביפן ובטאיוואן. אחד מהתלמידים הבולטים של ואנג שוג'ין הוא ואנג פו לאי, מורהו של ניר מלחי.

ואנג כתב שני ספרים. הראשון התפרסם בשנת 1978 והשני בשנת 1981.

==הערות שוליים==

קטגוריה:אמני לחימה סינים
קטגוריה:סינים שנולדו ב-1904
קטגוריה:סינים שנפטרו ב-1981
אנדרטת גבורת מכונאי הטיטניק

אנדרטת גבורת מכונאי הטיטניק (באנגלית: Memorial to the Engine Room Heroes of the Titanic) היא מונומנט גרניט הממוקם בסנט ניקולס פלייס (St. Nicholas Place) בפיר האד (Pier Head) שבעיר ליברפול שבאנגליה.

לעיר ליברפול קשרים הדוקים עם אניית הנוסעים שטבעה ב-15 באפריל 1912 לאחר שהתנגשה בקרחון בצפון האוקיינוס האטלנטי, אסון בו קיפחו את חייהם 1,517 איש. אד"מ טיטניק הייתה ספינה בבעלותה של חברת וייט סטאר ליין שנוסדה בליברפול ב-1840. ליברפול הייתה גם נמל הבית של הטיטניק והכיתוב "טיטניק, ליברפול" ('Titanic, Liverpool') נראה על ירכתי הספינה. האנדרטה, שניצבת על חוף ליברפול, הוקדשה לזכרם של 244 המכונאים שקיפחו את חייהם באסון כאשר הם המשיכו בעבודתם לספק חשמל וצרכים נוספים לספינה הטובעת, כל עוד התאפשר בידם. האנדרטה בולטת בהיותה הראשונה בבריטניה שמתארת את מעמד הפועלים.

האנדרטה עוצבה על ידי הפסל סר ויליאם גוסקומב ג'ון ונבנתה בשנת 1916 לערך. גובהה הוא 16.4 מטרים ולמרות שהיא קשורה באופן הדוק לאסון הטיטניק, הקדשתה הורחבה כך שתכלול את קורבנות חדרי המכונות שאיבדו את חייהם בעת תפקידם במלחמת העולם הראשונה. האנדרטה מדורגת כבניין רשום בדרגה II*. ניתן להבחין בקלות בנזקים שנגרמו לאנדרטה על ידי נזקי הפצצות שנפלו בליברפול במהלך מלחמת העולם השנייה.

בנוסף לאנדרטה זו, קיימת אנדרטה נוספת בעיר סאות'המפטון, שמנמלה יצאה הטיטניק להפלגתה. חפצים מהטיטניק מוצגים במוזיאון הימים מרסיסייד שבמעלה הנהר, ליד רציף אלברט שבליברפול.

==גלריה==
<gallery widths="200px" heights="200px" perrow="3">
קובץ:Memorial to the Engine Room Heroes Liverpool 1.jpg|חזית האנדרטה
קובץ:Titanic memorial, Liverpool skyline.jpg|הצד האחורי של האנדרטה
קובץ:Memorial to the Engine Room Heroes Liverpool 4.jpg|הצד האחורי של האנדרטה
 </gallery>

==קישורים חיצוניים==

* [https://www.encyclopedia-titanica.org/a-last-bright-shining-lie.html A Last Bright Shining Lie by Senan Molony {copyrighted}]

==הערות שוליים==

קטגוריה:טיטניק
קטגוריה:ליברפול: מבנים
קטגוריה:אנגליה: מבנים רשומים דרגה II*
קטגוריה:אנדרטאות לימאים
קטגוריה:הממלכה המאוחדת: אנדרטאות למלחמת העולם הראשונה
קטגוריה:אנגליה: אנדרטאות
מיכאל פורשלגר

הרב מיכאל אליעזר הכהן פורשלגר (בכתיב יידי: פארשלאגר; ה'תרמ"ד, 1883 – ט"ו בחשוון ה'תשי"ט 29 באוקטובר 1958) היה רב ולמדן מתלמידי האדמו"ר מסוכטשוב רבי אברהם בורנשטיין.

==ביוגרפיה==
נולד בעיר ליוביטש הסמוכה לעיר סוכטשוב שבפולין, לאברהם משה ולבלומא. מילדותו היה חולה עיניים ובמשך תקופה לא ראה כלל. למד בילדותו אצל הרב פנחס לבקוביץ, חסיד גור.

מגיל צעיר החל לנסוע בקביעות לסוכטשוב, ופעם אף הלך ברגל מעירו לסוכטשוב מרחק של 25 ק"מ, בשנת תרנ"ח בהיותו בגיל 14, נסע ללמוד בצורה קבועה אצל רבו, הרב אברהם בורנשטיין, בסוכטשוב. באותה התקופה, הפסיק הרב להעביר שיעורים וקיבל אותו ללימוד יחידני.

בהיותו בסוכטשוב למד גם מפי הרב יואב יהושע וינגרטן מחבר "חלקת יואב", ומפי הרב אריה צבי פרומר, הרב מקוז'יגלוב, ראש ישיבת חכמי לובלין. הוא התקרב גם לרב יוסף ענגיל רבה של קרקוב.

בשנת תרס"ב נישא לשרה רייזל פליישמן, מהעיר סוכטשוב. הוריו היגרו לארצות הברית, ובשנת 1921 היגר הוא בעקבותיהם והגיע לארצות הברית, הוא השתקע בבולטימור.

בבלטימור מסר שיעורים פעמיים ביום, בבקר שיעור משניות בבית כנסת 'חיזוק האמונה', שלימים הפך לקונסרבטיבי והוא פרש משם לאחר 26 שנים שמסר שם שיעורים. בערב מסר שיעור בגמרא בבית הכנסת הרוסי, שם כיהן הרב שמואל פליסקין. 

במשך שנים סירב לקבל משרות רבניות, אך רבים מרבני ארצות הברית הכירו בו, התכתבו עמו בהלכה וצירפו אותו במקרים רבים להכרעות כדיין שלישי במושבי בית דין. היה מיודד עם הרב חיים צימרמן, הרב מאיר אמסעל, הרבי מנחם מנדל שניאורסון מחב"ד ורבי יואל טייטלבוים מסאטמאר. היה מתכתב רבות עם רבו רבי העניך מסוכטשוב, שגר בארץ ישראל. סייע בהקמת ישיבת נר ישראל והיה קשור לראש הישיבה הרב יעקב יצחק רודרמן. בשנתיים האחרונות לחייו אף התפלל שם תפילת שחרית כל יום. 

בסוף ימיו סבל רבות ממחלות לב, הוא נפטר בט"ו בחשון ה'תשי"ט כבן 75 שנים.

כתב כעשרים אלף גיליונות של דברי תורה, מעט מהם עובדו וכונסו בידי תלמידיו לאחר פטירתו בספר 'תורת מיכאל'.

==לקריאה נוספת==
* בן ציון ברגמן, מיכאל באחת: פרקי חייו והליכותיו של רבינו מיכאל אליעזר הכהן פארשלעגער, תלמידו של בעל האבני נזר, בתוספת לקט ממכתבי תורתו. ניו יורק, 2014

==קישורים חיצוניים==
* [http://kevarim.com/rabbi-michoel-eliezer-forshlager/ קברו ופרטים נוספים אודותיו] באתר "kevarim.com" 
* [https://www.hebrewbooks.org/7493 תורת מיכאל] באתר [https://www.hebrewbooks.org hebrewbooks]
* [http://www.baltimorejewishlife.com/news/print.php?ARTICLE_ID=35276 כתבה אודותיו] (אנגלית).

קטגוריה:בולטימור: רבנים
קטגוריה:תלמידי רבי אברהם בורנשטיין מסוכטשוב
קטגוריה:חסידי סוכטשוב